Slokas luterāņu baznīca

Slokas evaņģēliski luteriskā baznīca ir Slokas luterāņu dievnams, kas atrodas Raiņa ielā 4 Jūrmalā.

 Vēsture 
Livonijas ordeņa valsts laikā pie Rīgas-Tukuma lielceļa bijusi Sv. Miķeļa kapella.
1567. gada landtāga recesā nolemts celt Slokas draudzes baznīcu. Patstāvīgs mācītājs Slokā bijis kopš 1643. gada, Slokas novada () draudze piederēja Kandavas, vēlāk Jelgavas prāvesta iecirknim.

Hercoga Jēkaba laikā 1678. gadā minēta koka baznīca ar niedru jumtu un mazu tornīti. Pēc kara un mēra laikiem 1737. gadā baznīca bija pilnīgi sabrukusi, 1744. gadā uzcēla jaunu baznīcu.literatura.lv

Līdz 1783. gadam tā atradās Kurzemes un Zemgales hercogistes teritorijā, bet pēc Slokas apgabala aneksijas Vidzemes guberņā. Vēlāk uzcēla tās filiālbaznīcas Bulduros (1889), Ķemeros (1897) un Dubultos (1909).

1854. gadā uzcēla jaunu mūra baznīcas ēku, kuru paplašināta 1869. gadā. 1903. gadā pēc Vilhelma Bokslafa projekta to pārbūvēja.
1911. gadā 16. oktobrī iesvētīja Walker firmas ērģeles.

Pirmā pasaules kara laikā baznīca ilgstoši atradās piefrontes zonā un cieta no sprādzieniem un krievu zaldātu marodierisma. Ar saziedotajiem līdzekļiem līdz 1926. gadam baznīcu izdevās atjaunot. Otrā pasaules kara kaujās 1944. gada oktobrī baznīcas ēkai nodarīja nelielus bojājumus.Slokas evaņģēliski luteriskās baznīcas vēsture

 Mācītāji 
 Vilhelms Rozenieks (1898—1938)
 Jēkabs Mekšs (1937—1944)

 Atsauces 

Kategorija:Luterāņu baznīcas Latvijā
Kategorija:Sloka
Kategorija:Baznīcas Jūrmalā
Kategorija:Arhitektūras pieminekļi Jūrmalā